Mitsubishi L200

Mitsubishi L200 on Mitsubishi Motorsin vuodesta 1978 lähtien valmistama lava-automalli. Kotimaassaan Japanissa malli tunnettiin aluksi Mitsubishi Forte -nimisenä, mutta vuonna 1991 nimeksi vaihtui Mitsubishi Strada. Autolla on eri markkinoilla ollut useita eri mallinimiä, ja sitä on myyty myös Chrysler-, Dodge- ja Ram-merkkisenä.

 Mitsubishi L200 I (1978–1986) 

Ensimmäisen sukupolven L200 esiteltiin Japanissa vuonna 1978 Mitsubishi Forte -nimisenä. Yhdysvalloissa mallia myytiin Mitsubishin yhteistyökumppani Chrysler Corporationin kautta Dodge Ram 50- ja Plymouth Arrow Truck -nimillä.
vasen|pienoiskuva|Dodge Ram 50 

 Mitsubishi L200 II (1986–1996) 

Toisen sukupolven L200 esiteltiin vuonna 1986, mutta sitä ei myyty Japanin markkinoilla ennen vuotta 1991, jolloin se esiteltiin Mitsubishi Strada -nimisenä. Australiassa mallin nimeksi tuli Mitsubishi Triton, Etelä-Afrikassa sitä puolestaan myytiin Mitsubishi Coltina ja Thaimaassa Cyclonena.
vasen|pienoiskuva|Dodge Ram 50 

 Mitsubishi L200 III (1996–2006) 

Kolmannen sukupolven L200 esiteltiin vuonna 1996. Portugalissa sitä myytiin nimellä Mitsubishi Strakar. Malliin perustuu myös katumaasturimalli Mitsubishi Pajero Sport. 

 Mitsubishi L200 IV (2005–2014) 

Neljännen sukupolven L200 esiteltiin vuonna 2005. Indonesiassa sen nimenä oli Mitsubishi Strada Triton ja Israelissa Mitsubishi Hunter. Autosta oli jälleen saatavana katumaasturiversio Mitsubishi Pajero Sport. 

 Mitsubishi L200 V (2014–) 

Viidennen sukupolven L200 esiteltiin vuonna 2014. Euroopassa sitä on myyty Mitsubishi-merkkisen version lisäksi myös Fiat Fullback -nimellä, sekä Etelä-Amerikassa ja Lähi-idässä Ram 1200 -nimisenä. Malliin perustuu jälleen katumaasturi Mitsubishi Pajero Sport.

Vuoden 2018 loppupuolella keulan ilmettä uudistettiin samanlaiseksi kuin uudemmissa Mitsubishi-malleissa, kuten Eclipse Crossissa. Myös takapuskuriin ja -valoihin tehtiin muutoksia.
vasen|pienoiskuva|Viidennen sukupolven facelift-malli. 

 Lähteet 

 Aiheesta muualla 

L200
Luokka:Lava-autot
Luokka:1970-luvun autot
Luokka:1980-luvun autot
Luokka:1990-luvun autot
Luokka:2000-vuosikymmenen autot
Luokka:2010-luvun autot